stanford-oval/wikipedia huggingface dataset:
צ'י ג'י-גואנג
הערות שוליים

↑  New York: Columbia University Press, , Dictionary of Ming Biography, 1368-1644, New York: Columbia University Press, 1976
1 2  J. F. Millinger, Ch'i Chi-Kuang Chinese Military Official: a Study of Civil-Miltary Roles and Relations in the Carer of a Sixteenth Century Warrior, Reformer and Hero, Yalle University, 1968
↑  הדרגה הגבוהה ביותר בצבא שושלת המינג נקראה בתרגום מילולי 'מפקד כללי בכיר' (左都督, zuǒ dūdu). היו חמישה קצינים בדרגת מפקד כללי בכיר, אשר הרכיבו את 'מטה החמישייה' (五軍都督府, wǔjūn dūdufǔ).
↑  משרה זו נוסדה אחרי עליית שושלת המינג, כדי לסייע לקיסר. משרד המזכירות-העליונה אויש על ידי שישה מזכירים, או פחות. הם ניצלו את קרבתם לקיסר כדי לצבור עוצמה.
↑  מילולית – זאב חזרן. כלי נשק מחזרן אשר מחוברים לו מספר להבים בצורת סהר. אורך הלָאנְג-שׂיֵין היה 1.6 מטרים, ומשקלו כ 4 ק"ג. קרוב לוודאי כי השם לכלי-נשק נבחר משום שהלהבים הזכירו בצורתם זנב של זאב
↑  Zhongyi Fan, New treatise on Qi Jiguang's art of war, Beijing: Jiefangjun Chubanshe, 2007, עמ' 18-28
↑  עודד פאפוריש, טכנולוגיה מערבית בסין במאה השש-עשרה: נשק-חם במשנתו של צ'י ג'י-גוּאָנְג (1588-1528), עבודת גמר M.A, אוניברסיטת תל-אביב, 2012
| --- | --- |
בקרת זהויות :  NLI: 987007321575805171  BIBSYS: 13047106  CiNii: DA09926208  GND: 123990238  ISNI: 0000 0001 2148 4110  LCCN: n82070618  NLK: KAC2019D9836  NTA: 341780588  SUDOC: 11360629X  Trove: 1327970  ULAN: 500282297  VIAF: 114978225   WorldCat (עם VIAF): 114978225 
פשיטות של שודדי הווקאו על סין בתקופת צ'י ג'י-גואנג.
קפוזו

קפוזו (בפורטוגזית: Cafuzo) הוא השם הניתן בברזיל לבן תערובת של שחורים ואינדיאנים (קפוזה - cafuza - לבת תערובת).
למונח מספר מקבילות באמריקה הספרדית: בהונדורס ובליז מקובל המושג גריפונה (Garífuna) ואילו בשאר אמריקה הלטינית נפוץ המונח סמבו (Zambo) לציון אותה הקבוצה.
תערובת של שחורים ואינדיאנים היא אחת משלושת סוגי התערובת העיקריים בברזיל, כאשר שניים הנוספים הם מולאטו (mulato) - תערובת של לבנים ושחורים - ומסטיסו - תערובת של לבנים ואינדיאנים.
קורט רמביס

| --- | --- |

רמביס בשנת 2011
 לידה:  25 בפברואר 1958 (בן 66) טרה הוט שבאינדיאנה, ארצות הברית
 עמדה:  פאוור פורוורד
 גובה:  2.03 מטר
 מספר:  18, 30, 31
 מכללה:  אוניברסיטת סנטה קלרה
 דראפט:  בחירה מספר 58, 1980 ניו יורק ניקס
 קבוצות כשחקן
 1980–1981   1981–1988   1988–1989   1989–1991   1991–1993   1993–1995:  א.א.ק. אתונה   לוס אנג'לס לייקרס   שארלוט הורנטס   פיניקס סאנס   סקרמנטו קינגס   לוס אנג'לס לייקרס
 הישגים כשחקן
 4 זכיות באליפות ה-NBA‏ (1982, 1985, 1987, 1988)   זכייה בגביע היווני (1981)
 קבוצות כמאמן
 1995–1999   1999   2001–2009   2009–2011   2013–2014   2014–2016   2016   2016–2018:  לוס אנג'לס לייקרס (עוזר)   לוס אנג'לס לייקרס   לוס אנג'לס לייקרס (עוזר)   מינסוטה טימברוולבס   לוס אנג'לס לייקרס (עוזר)   ניו יורק ניקס (עוזר)   ניו יורק ניקס   ניו יורק ניקס (עוזר)
דארל קורט רמביס (באנגלית: Darrell Kurt Rambis; נולד ב-25 בפברואר 1958) הוא כדורסלן עבר ומאמן כדורסל יווני-אמריקאי, אשר שיחק בליגת ה-NBA בין השנים 1981–1995.
זכור במיוחד מימיו כשחקן לוס אנג'לס לייקרס בתקופת ה"שואוטיים" של שנות ה-80. ב-7 עונותיו בקבוצה הפך לחביב הקהל בהיותו "שחקן צווארון כחול"; שחקן אנרגטי ושומר קשוח שתורם רבות לקבוצתו על אף שאינו ניחן בכישורים יוצאי דופן. נודע במראהו הגמלוני, שכלל שפם עבה ומשקפיים בולטים. ב-4 מעונותיו בקבוצה זכה עמה באליפות ה-NBA‏ (1982, 1985, 1987 ו-1988), ובשתיים נוספות הפסיד בסדרת הגמר (1983 ו-1984). ממוצעיו הכוללים לאורך קריירת ה-NBA הם 5.2 נקודות, 5.6 ריבאונדים ו-1.1 אסיסטים למשחק.
שימש בעבר כמאמן הראשי של קבוצות לוס אנג'לס לייקרס (1999), מינסוטה טימברוולבס (2009–2011) וניו יורק ניקס (2016). מאז ספטמבר 2018 מחזיק בתפקיד "יועץ לענייני כדורסל" עבור הלייקרס.
נעורים וקריירת מכללות

רמביס נולד בעיר טרה הוט שבאינדיאנה, ובילדותו עבר עם משפחתו לקופרטינו, קליפורניה. בין השנים 1976–1980 למד באוניברסיטת סנטה קלרה, וב-4 עונותיו בקבוצת הכדורסל שלה העמיד ממוצעים של 16.0 נקודות ו-9.6 ריבאונדים למשחק. בעונתו האחרונה בסנטה קלרה קלע 19.7 נקודות למשחק וזכה בתואר השחקן המצטיין של "מחוז ה-WCC".
קריירת משחק

בדראפט ה-NBA‏ 1980 נלקח רמביס בבחירה ה-58, על ידי ניו יורק ניקס, אך שוחרר מהקבוצה בטרם שיחק במדיה. בעונת 1980/1981 שיחק עבור א.א.ק. אתונה מליגת העל היוונית, וזכה עמה בגביע הליגה.
בספטמבר 1981 חתם רמביס על חוזה בלוס אנג'לס לייקרס, במדיה שיחק ב-7 העונות הבאות. כבר בעונתו הראשונה ב-NBA זכה עם הלייקרס בתואר האליפות, ולאחר שתי הדחות במעמד הגמר בעונות הבאות, סייע לה לזכות באליפות נוספת בעונת 1984/1985. בפלייאוף 1986 הפסידו הלייקרס במפתיע כבר בגמר האזור המערבי, מול יוסטון רוקטס, אך בשתי העונות העוקבות זכה רמביס עם הלייקרס בשתי אליפויות נוספות. לאורך תקופתו בלוס אנג'לס שימש לרוב כשחקן החמישייה הפותחת, על אף תפוקתו הצנועה יחסית של 5.3 נקודות ו-5.9 ריבאונדים בממוצע למשחק.
לקראת עונת 1988/1989 חתם על חוזה בשארלוט הורנטס, ורשם במדיה שיאי קריירה של 11.1 נקודות ו-9.4 ריבאונדים בממוצע למשחק. לאחר כעונה וחצי בשארלוט הועבר בטרייד לפיניקס סאנס, בתמורה לארמן גיליאם. בעונת 1989/1990 העפיל עם הסאנס לגמר המערב, בו הפסידו לפורטלנד טרייל בלייזרס בתוצאה 2–4. בנובמבר 1992 חתם רמביס על חוזה בסקרמנטו קינגס עד סוף עונת 1992/1993, ובעונת 1993/1994 חזר לשחק עבור הלייקרס. לאחר ששותף ב-26 משחקים בלבד בעונת 1994/1995 הודיע רמביס על פרישה ממשחק, 37.
קריירת אימון

מיד עם פרישתו ממשחק החל לשמש כעוזר מאמן בלייקרס, תחת דל האריס. לאחר 13 משחקים בעונת 1998/1999 המקוצרת (50 משחקים) פוטר האריס מתפקידו, והוחלף על ידי רמביס. עד לסיום העונה רשמו הלייקרס מאזן חיובי 24–13, הודות ליכולת טובה של כוכבי הקבוצה שאקיל אוניל וקובי בראיינט, והעפילו לפלייאוף מהמקום הרביעי במערב. לאחר שגברו על יוסטון רוקטס בסיבוב הראשון (3–1), הובסו הלייקרס מול סן אנטוניו ספרס (0–4) בחצי גמר המערב, מה שהביא לפיטוריו של רמביס.
בין השנים 1999–2001 שימש כעוזר ג'נרל מנג'ר של הלייקרס, תחת ג'רי וסט ומיץ' קופצ'אק, ובעונת 2001/2002 שב לעמדת עוזר המאמן, כעוזרו של פיל ג'קסון. בסיום אותה עונה זכה עם הלייקרס באליפות ה-NBA, ובעונת 2008/2009 זכה עמה באליפות נוספת, עדיין כעוזרו של ג'קסון.
בקיץ 2009 מונה רמביס למאמנה הראשי של מינסוטה טימברוולבס, כמחליפו של קווין מקהייל. בשתי עונותיו עם הטיברוולבס סיימה הקבוצה במקום האחרון באזור המערבי, עם 15 ו-17 ניצחונות, בהתאמה. ביולי 2011 פוטר מאימון הקבוצה והוחלף על ידי ריק אדלמן.
בעונת 2013/2014 חזר ללייקרס כאשר מונה לעוזרו של המאמן מייק ד'אנטוני. בסיום אותה עונה עבר לשמש כעוזר מאמן בניו יורק ניקס, תחת המאמן הנכנס דרק פישר. בפברואר 2016 מונה רמביס למחליפו של פישר אשר פוטר, ועד לסיום העונה הדריך את הניקס למאזן שלילי 9–19. לקראת העונה הבאה מונה ג'ף הורנסק למאמן הניקס, ורמביס חזר לעמדת עוזר המאמן. בסיום עונת 2017/2018 פוטר רמביס יחד עם הורנסק, לאחר שתי עונות כושלות נוספות של המועדון שרשם מאזן שלילי 60–104.
בספטמבר 2018 מונה רמביס כ"יועץ לענייני כדורסל" עבור הלייקרס.
הערות שוליים

↑  ביוגרפיה, באתר ניו יורק ניקס, 20 באוקטובר 2014
1 2 3 4  ביוגרפיה, באתר הרשמי של רמביס
↑  סטטיסטיקות קריירת המשחק של רמביס, באתר basketball-reference.com
1 2  הלייקרס ממנים את רמביס כיועץ, באתר הקבוצה, 28 בספטמבר 2018
↑  סטטיסטיקות המכללות של רמביס, באתר sports-reference.com
↑  רשימת הנבחרים בדראפט 1980, באתר basketball-reference.com
↑  מינסוטה מפטרת את רמביס, באתר realgm.com,‏ 12 ביולי 2011
↑  הלייקרס ממנים את רמביס ודייוויס כעוזרי מאמן, באתר ה-NBA,‏ 29 ביולי 2013
↑  הניקס ממנים את רמביס כעוזר מאמן, באתר הקבוצה, 7 ביולי 2014
↑  הניקס מפטרים את פישר, באתר הקבוצה, 8 בפברואר 2016
↑  הניקס מפטרים את הורנסק ורמביס, באתר הקבוצה, 12 באפריל 2018
| --- | --- |
בקרת זהויות :  MusicBrainz: 4c0a0667-cdac-459e-8461-a771d0c85b7e
קינגספורד

| --- | --- |

הכנסייה היוונית אורתודוקסית על שם סיינט ספירידון בקינגספורד
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 על שם:  צ'ארלס קינגספורד סמית' 
 גובה:  29 מטרים
 אוכלוסייה:  ‏
  ‑ בפרוור:  13,492 (10 באוגוסט 2021)
 קואורדינטות:  33°55′30″S 151°13′30″E﻿ / ﻿33.925°S 151.225°E﻿ / -33.925; 151.225
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןקינגספורד(למפת אוסטרליה רגילה) בריזבן קנברה מלבורן הובארט אדלייד פרת' דרוויןקינגספורד(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קינגספורד(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קינגספורד  he tabBackground:;tabBorder:#aaa;defaultTab:0;
 
קינגספורד (באנגלית: Kingsford) הוא פרוור בסידני, המנוהל על ידי עיריית רנדוויק (City of Randwick).
גאוגרפיה

קינגספורד ממוקם כ-7 ק"מ דרומית מזרחית למרכז העסקים הראשי של סידני, והוא אחד מפרוורי הספר המערביים ביותר באזור הפרוורים המזרחיים. מצפון הוא גובל בקנזינגטון, ממזרח ברוסברי, מדרום במארוברה ודייסיוויל וממערב בקוג'י וסאות' קוג'י. הפרוור גובל מדרום בדרך גרדנרס עד המפגש עם שדירת אנזאק, ובמערב בשדירת אנזאק. גבולו המזרחי של הפרוור הוא רחוב אבוקה.
היסטוריה

קינגספורד היה בעבר כקנזינגטון דרום, ונקרא בשמו החדש על שם הטייס האוסטרלי הנודע סר צ'ארלס קינגספורד סמית בשל קרבת הפרוור לנמל התעופה של סידני.
בשנות ה-20 של המאה ה-20 החלה בנייה למגורים במקום, והפרוור אוכלס במהגרים ממוצא יווני, במיוחד קהילות שלמות שהיגרו מקסטלוריזו.
בשנות השבעים תוכנן לסיים בפרוור את קו הרכבת של הפרוורים המזרחיים, אך משיקולי תקציב קו הרכבת נעצר בבונדיי ג'נקשן.
תרבות

קינגספורד הוא פרוור שינה, ומרבית הדרים בו נוסעים לבונדיי ג'נקשן או למרכז העסקים הראשי של סידני למטרות בילוי ותרבות. בפרוור אוכלוסיית מהגרים גדולה, (מעל 45%, כאשר בכלל סידני רק שליש מהגרים) הכוללת סינים, אינדונזים ויוונים, ובהתאם נבנו בפרוור מספר כנסיות המשרתות את דתות הדרים בו, כגון הכנסייה היוונית אורתודוקסית והכנסייה הפרסביטריאנית האינדונזית.
צפונית לפרוור ממוקם קמפוס אוניברסיטת ניו סאות' ויילס.
קורקלי

| --- | --- |
סמל קורקליסמל קורקלי

 מדינה:  ליטא ליטא
 מחוז:  מחוז אוטנה
 מחוז משנה:  אניקשט
 גובה:  85 מטרים
 אוכלוסייה:  ‏
  ‑ בעיירה:  374 (2011)
 קואורדינטות:  55°24′40″N 25°04′00″E﻿ / ﻿55.41111°N 25.06667°E﻿ / 55.41111; 25.06667
 אזור זמן:  UTC +2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד קורקלי(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד קורקלי  he tabBackground:;tabBorder:#aaa;defaultTab:0;
קורקלי (בליטאית: Kurkliai; ביידיש: קורקלע; ברוסית: Куркляй) היא עיירה ברשות-המקומית אניקשט במחוז אוטנה שבצפון-מזרח ליטא. העיירה מצויה לחופו של נהר וירינטה.
תולדות העיירה

קורקלי נזכרת בכתבים מן המאה ה-13. בתחילת המאה ה-16 הוקמה בה הכנסייה הקתולית ולאחריה נבנתה כנסייה רפורמית אוונגליסטית. במאות ה-15 וה-16 השתייכו העיירה וסביבותיה לדוכסות הגדולה של ליטא. בין השנים 1795 ל-1915 הייתה קורקלי תחת שלטון האימפריה הרוסית. סלילת הכביש מקובנה לסט. פטרבורג במחצית המאה ה-19 הביאה להתפתחות מהירה של היישוב. בתקופה בה הייתה ליטא ישות עצמאית, בין השנים 1918 ל-1940, שימשה קורקלי כעיר-מחוז.
במפקד אוכלוסין שנערך בשנת 1865 נמנו בקורקלי 338 תושבים. בשנת 1897 גדלה האוכלוסייה לכדי 789 תושבים ומתוכם 257 יהודים. בשנת 1923 מנתה העיירה 755 תושבים ובהם 181 יהודים. בשנת 1940 מספר המשפחות היהודיות הוערך בכחמישים.
במפקד האוכלוסין האחרון שנערך בשנת 2011 נמנו בעיירה 311 תושבים.
יהודי העיירה

יהודים התיישבו בקורקלי החל מסוף המאה ה-18. פרנסתם הייתה על מסחר זעיר, מלאכה ורוכלות. יום השוק השבועי חל ביום א' ובשאר ימי השבוע נהגו יהודים לצאת לכפרים הסמוכים ולעסוק ברוכלות. בסקר שערכה ממשלת ליטא בשנת 1931 נמצאו בבעלות יהודים חנות בדים אחת, איטליז ובית מרקחת וכן שתי טחנות קמח. בסקר שנערך בשנת 1937 נמצאו שישה בעלי מלאכה יהודים: אופה, בונה תנורים, חייט, סנדלר, פחח וקצב.
תפקיד חשוב בחיי הכלכלה בעיירה מילא הבנק העממי היהודי (פאלקסבאנק) אשר בשנת 1927 היו בו 70 חברים והוא פעל עד שנת 1940.
בשל המצב הכלכלי הקשה בעשורים הראשונים של המאה ה-20 היגרו רבים מיהודי העיירה לדרום אפריקה, לברזיל, לקובה ולארצות הברית.
הילדים היהודיים בקורקלי למדו ב"חדר" ובבית הספר הליטאי הממשלתי. כמו כן, הייתה בעיירה ספריה קטנה ובה ספרים ביידיש. שני בתי תפילה היו בעיירה בתחילה: בית המדרש הישן וה"שול" החדש. בית המדרש שימש את המתפללים בחורף, משום שהיה בו תנור. ב"שול" היו מתפללים בימי הקיץ. בשנת 1885 כאשר נטה בית המדרש להתמוטט התקינו תנור גם ב"שול".
בעיירה התקיימו מוסדות הסעד "הכנסת אורחים" ו"גמילות חסד". את הכספים לפעילותם היו מגייסים מתרומות בני העיר בחוץ לארץ וכן מבעלי אחוזה נוצריים, שעמדו בקשרי מסחר עם יהודי המקום.
רבים מיהודי קורקלי דגלו בציונות ורוב המפלגות הציוניות היו מיוצגות בה. במקום פעל זמן מה קיבוץ הכשרה קטן שבו עבדו חלוצים בחטיבת עצים ובצבעות.
עם סיפוח ליטא לברית המועצות בעקבות פרוץ מלחמת העולם השנייה ולאחר הפיכתה לרפובליקה סובייטית, בשנת 1940, הולאמו טחנות הקמח וחנויות אחדות שהיו בבעלות יהודים. כמו כן, כל המפלגות ותנועות הנוער הציוניות פוזרו.
ב-22 ביוני 1941, לאחר פרוץ המלחמה בין גרמניה הנאצית וברית המועצות, פלשו כוחות גרמניים לליטא, והיא נכבשה על ידם בתוך שבוע. יהודי קורקלי גורשו לגטו בוילקומיר וב-5 בספטמבר 1941 נרצחו יהודי הגיטו ביער פיבוניה שבקרבת מקום.
הקהילה היהודית בקורקלי מונצחת, כמו שאר הקהילות שחרבו, באנדרטה לזכר יהודי ליטא שנספו בשואה אשר בבית הקברות נחלת יצחק בתל אביב.
בתי הכנסת בעיירה

בתי הכנסת בקורקלי נבנו מעץ בסגנון ייחודי המאפיין את אדריכלות בתי הכנסת של האיחוד הפולני-ליטאי. בית כנסת יחיד ששרד הוכר על ידי משרד התרבות הליטאי כאתר מורשת והוא שוחזר ושופץ בשנת 2021. מועצת אירופה אף קבעה את בית הכנסת כאחד מן האתרים לאורך "דרכי מורשת יהודית" כחלק מתוך "נתיבי תרבות של מועצת אירופה".
לקריאה נוספת

דב לוין (עורך), פנקס הקהילות, ליטא, יד ושם, תשנ"ו
הערות שוליים

1 2  https://www.jewishgen.org/yizkor/pinkas_lita/lit_00567d.html פנקס קהילות ליטא באתר JewishGen
↑  http://statistics.bookdesign.lt/table_125_06.htm?lang=en תוצאות מפקד האוכלוסין 2011
↑  https://baltics.news/2021/11/01/the-building-of-kurkliai-synagogue-in-anyksciai-district-has-been-arranged כתבה על שיפוץ בית הכנסת בקורקלי
| --- | --- |
בקרת זהויות :  NLI: 987009840984805171 
בית הכנסת בקורקלי שנבנה בשנת 1936
צ'יאנג מאי

| --- | --- |
סמל צ'יאנג מאיסמל צ'יאנג מאי

 מדינה:  תאילנד תאילנד
 מחוז:  צ'יאנג מאי
 תאריך ייסוד:  1296
 שטח:  40.216 קמ"ר
 גובה:  310 מטרים
 אוכלוסייה:  ‏
  ‑ בעיר:  1,198,000 (2022)
  ‑ במטרופולין:  1,198,000 (2022)
  ‑ צפיפות:  3,687 נפש לקמ"ר (2008)
 קואורדינטות:  18°47′20″N 98°59′00″E﻿ / ﻿18.78889°N 98.98333°E﻿ / 18.78889; 98.98333
 אזור זמן:  UTC +7
 https://www.cmcity.go.th/
  מפת מיקום  מפה מפורטת   (למפת תאילנד מוגדלת) בנגקוק האד-יאי אודון טהאני נאקון ראטצ'אסימה סוראט טהאני קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן צ'יאנג מאי(למפת תאילנד רגילה) בנגקוק האד-יאי אודון טהאני נאקון ראטצ'אסימה סוראט טהאני קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן צ'יאנג מאי  he tabBackground:;tabBorder:#aaa;defaultTab:0;
צִ'יאַנג-מַאי או צִ'אַנג-מַאי (הטעמה על ה-צִ'י), (בתאית: เชียงใหม่, ‏האזנהקובץ:Th-Chiang Mai.ogg‏Ⓘ‏) היא העיר השנייה בגודלה בתאילנד (אחרי הבירה בנגקוק) והעיר הגדולה ביותר בצפון תאילנד. היא משמשת כבירת המחוז צ'יאנג מאי. העיר מכונה "ורד הצפון".
היסטוריה

בעבר הייתה העיר חלק מהממלכה הצפונית שהשתרעה על טריטוריות שכיום שייכות ללאוס, תאילנד, ומיאנמר, ומרכזה היה בעיר לואנג פראבנג (העיר השנייה בחשיבותה בלאוס).
גאוגרפיה

צ'יאנג מאי ממוקמת בצפון-מערב תאילנד, ונמצאת במרחק שעתיים נסיעה מן הגבולות עם מיאנמר ולאוס. היא משמשת כמרכז תיירות, וכבסיס לסיורים בכל האזור הצפון-מערבי של תאילנד. בעיר נמצא נמל התעופה הבין-לאומי של צ'יאנג מאי.
בתחום הטריטוריאלי של צ'יאנג מאי ישנן אטרקציות תיירותיות רבות כגון בזאר הלילה, גן חיות המכיל פנדות (שנתרמו על ידי סין), מקדש דוי-סוטפ העתיק, מפלי מים, גייזרים ועוד. חלק מהתיירים ממשיכים צפונה לעיר פאי, המהווה נקודת מעבר חשובה לתרמילאים.
שפה

הדיאלקט המקומי המדובר בצ'יאנג מאי וסביבתה שונה מעט מהשפה התאית המדוברת בשאר אזורי המדינה. פירוש שם העיר הוא "העיר החדשה". בלשון המקומית העיר נקראת גם נקוואין-פינג, על שם נהר פינג שהעיר שוכנת על גדתו.
פסטיבל הפרחים

בכל שנה, בסוף השבוע הראשון של חודש פברואר, נערך בצ'יאנג מאי פסטיבל פרחים ססגוני. הפסטיבל נמשך שלושה ימים, ובשיאו מתקיימת תהלוכת הפרחים, ביום השני לפסטיבל. בתהלוכה נוסעים כלי רכב גדולים, המשמשים פלטפורמה לפרחים. בפסטיבל משתתפים מגדלי פרחים מכל מחוז צ'יאנג מאי, ובדרך כלל שם המגדל רשום בגדול בקדמת כלי הרכב, לעיתים האותיות עצמן שזורות מפרחים. על במות כלי הרכב נוסעות צעירות, חלקן מלכות יופי לשעבר. במהלך הפסטיבל נבחרת מלכת יופי חדשה של הפסטיבל. לצידי מסלול תהלוכת הפרחים מוקמות טריבונות, עליהן יושבים צופים רבים, מקומיים ותיירים. תהלוכת הפרחים מסתיימת בפארק העירוני. במהלך הפסטיבל נפתחים דוכנים לממכר מזון, דוכני מזכרות, וחפצים שונים. בימיי הפסטיבל ניתן למצוא פסלים רבים העשויים מפרחים, מדובר בפסלי דמויות אנושיות, חיות, חפצים ומקדשים. בסוף הפסטיבל נמכרים הפרחים שהשתתפו בו.
ראו גם

גן החיות של צ'יאנג מאי
הערות שוליים

↑  פסטיבל הפרחים של צ'אנג מאי 2025, באתר פסטיבלים וקרנבלים בעולם, ‏2018-12-31
↑  פסטיבל הפרחים בצ'יאנג מאי – תאילנד, באתר מסע אחר
↑  admin, פסטיבל הפרחים בצ'אנג מאי, באתר המרכז למטייל תאילנד, ‏2022-09-20
| --- | --- |
בקרת זהויות :  NLI: 987007550495705171  BnF: cb14407231x (data)  GND: 4090372-2  LCCN: n82000505  MusicBrainz: 0caabcb4-cb88-4fd8-b1fe-71d240466f21  NARA: 10044757  SUDOC: 08581878X  VIAF: 133707225   WorldCat (עם VIAF): 133707225 
פלטפורמת פרחים צבעונית בתהלוכת הפרחים.
במת פרחים מתנייעת בפסטיבל הפרחים, בתהלוכה.
קורט ריינהרד (חסיד אומות העולם)

ערך זה עוסק בחסיד אומות העולם מאוסטריה. אם התכוונתם למוזיקאי מברלין, ראו .
| --- | --- |
אין תמונה חופשית
 לידה:  1910
 מדינה:  אוסטריה 
 מקצוע:  צלם, איש צבא 
 מידע חסיד אומות העולם
 פרסים והוקרה:  חסיד אומות העולם (28 בפברואר 1981) 
 קישורים חיצוניים
 יד ושם:  קורט ריינהרד
 
קורט ריינהרד (בגרמנית: Kurt Reinhard);‏ היה חסיד אומות העולם מאוסטריה.
לפני המלחמה

ריינהרד היה קצין צבא, מהנדס חשמל וצלם חובב.
בתקופת מלחמת העולם השנייה

בעת שירותו בצבא גרמניה הוצב ריינהרד בן ה-29 בטרנוב שבפולין, הכבושה בידי גרמניה, כעוזר מנהל השכר שם. מאחר שהיה חובב צילום, נכנס ריינהרד לחנות המצלמות וצרכי הצילום  Tumfoto שבעיר שם פגש את אליעזר תום, יהודי שהיה בעל המקום. ריינהרד ביקר פעמים רבות בביתו של תום, הביא לו מזון וגם אביזרי צילום מחופשתו בווינה והתיידד עם בני משפחתו. הוא סייע להם בדרכים רבות נוספות. סיועו זה היווה עבירה בפולין הכבושה, עבירה שהעונש עליה היה מוות, לו היה נתפס. בחודש יוני 1940 הועבר ריינהרד לעיר קטוביץ. בעיר הייתה חנות צילום של יהודי בשם שרף, אשר הוחרמה על ידי הנאצים. בסיוע של אחד מעובדי החנות, ריינהרד העביר כספים למשפחות שרף ותום שבעיר טרנוב.
בשנת 1941 עזבה יחידתו הצבאית של ריינהרד את טרנוב, והוא הוצב בצרפת הכבושה. כשהתוודע לתוכנית לגירוש היהודים למחנות ריכוז, שלח מכתב לידידו היהודי בטרנוב ואף נסע לטרנוב מספר פעמים כדי להאיץ בידידיו לברוח ולהכין מסמכים מזויפים. שתי המשפחות עברו לעיר למברג ושם נעצרו חלק מבני המשפחה.
ביוני 1942 שב ריינהרד לטרנוב, ערב הגירוש של יהודי העיר. כשעזב את העיר לקח עמו ריינהרד 12 יהודים שלהם מסמכים מזויפים והעביר אותם לקרקוב שם הסתתרו.
לאחר מכן שוחרר ריינהרד מהצבא ועבד בחברת סימנס במינכן. כששמע על מעצרו של אחד היהודים שהעביר לקרקוב, השיג את שחרורו בטענה שיהודי זה הוא עובד מומחה ואף הצליח להעביר לגרמניה את יתר היהודים שלהם היו מסמכים מזויפים, מכיוון שסבר ששם יהיו בטוחים יותר. הוא נימק זאת בפני הרשויות הגרמניים בכך שיהודים אלה הם עובדים מומחים שעבודתם דרושה למשק המלחמה של הרייך הגרמני. כך יכלו היהודים לעזוב את קרקוב באופן חוקי ולהגיע לאזורים שונים בגרמניה, בהם אוסטריה המסופחת. רובם הגיעו לאזור מגוריו של ריינהרד, בסביבות מינכן.
ריינהרד דאג להעבירם למשימות אחרות אם משימותיהם המקוריות היו קשות מדי, וכשהתחילו הפצצות בעלות הברית על האזור, דאג להעבירם לאזורים כפריים שהיו מרוחקים מההפצצות.
בפעילותו סיכן ריינהרד את חייו והשקיע כסף רב מכספו האישי, בלא לקבל תמורה ובלא לבקש תמורה.
הנצחה

ב-18 בפברואר 1981 הכיר יד ושם בקורט ריינהרד כחסיד אומות העולם.
הערות שוליים

ערך זה הוא קצרמרבנושא אוסטריה ובנושא השואה. אתם מוזמנים לתרום לוויקיפדיה ו.
קלע (כדורסל)

מייקל ג'ורדן, אחד השחקנים המזוהים ביותר והטובים ביותר בעמדת הקלע
קלע, או שוטינג גארד (באנגלית: Shooting Guard) היא אחת מחמש עמדות הכדורסל, המוכרת גם כ"עמדה מספר 2" או "סקנד-גארד". לרוב, הקלע גבוה מרכז הקבוצה ונמוך מהסמול פורוורד, וגובהו בין 1.91 ל-2.01 מטרים. מייקל ג'ורדן נחשב לפי דעת רבים לשחקן והקלע הטוב בהיסטוריה.
אופי התפקיד

באופן מסורתי תפקידו העיקרי של הקלע, כפי שרומז שמו, הוא לקלוע נקודות. לרוב, הקלע ניחן באתלטיות, זריזות ויכולת קליעה המאפשרים לו לקלוע במגוון דרכים שונות, כולל קליעה מעבר לקשת השלוש, קליעה מחצי מרחק, קליעה מכדרור או ממסירה, חדירה לסל וקליעה בקרבת הסל בצעד וחצי או הטבעה. הקלע גם מחזיק ביכולות כדרור ומסירה טובות, מאחר שהרכז נקלע פעמים רבות לשמירה כפולה של היריבה, ונאלץ למסור לקלע שנדרש לנהל את ההתקפה. בגלל מגוון הכישורים ההתקפיים הנדרשים מהקלע, לעיתים קרובות הוא משמש כמרכז המערך ההתקפי של קבוצתו. לצד חשיבותו ההתקפית של הקלע בקבוצה, ישנו משקל רב גם ליכולותיו ההגנתיות, מאחר שהוא נדרש לשמור בדרך כלל על הקלע היריב. ישנם קלעים הזוכים לתפקיד משמעותי בקבוצתם למרות מוגבלותם ההתקפית, ובזכות יכולתם להצר את צעדיו של הקלע מהקבוצה היריבה, כדוגמת טוני אלן, אימאן שאמפרט, תאבו ספולושה, ראג'ה בל, דאג כריסטי, מייקל קופר ודניס ג'ונסון. בישראל ידוע הקלע דריק שארפ שהצטיין ביכולתו ההגנתית ובקליעה לשלוש.
קלעי עבר בולטים כוללים את ג'רי וסט, האל גריר, סם ג'ונס, פיט מרוויץ', דראז'ן פטרוביץ', קלייד דרקסלר, מייקל ג'ורדן, רג'י מילר, קובי בראיינט, וריי אלן. בין הקלעים הבולטים כיום אפשר לציין את  ג'יימס הארדן, קליי תומפסון,  וחואן קרלוס נבארו.
במקרים מסוימים אמון הקלע גם על מלאכת הובלת הכדור, לצד הרכז; שחקן כזה מכונה "קומבו גארד". הקומבו גארדים בדרך כלל נמוכים יחסית לקלעים, והם מסוגלים לשחק בשתי עמדות הגארד ביעילות. דוגמאות לשחקנים הנחשבים כ"קומבו גארדים" הם אריק בלדסו, טייריק אוונס, מונטה אליס, ג'מאל קרופורד, ג'ייסון טרי, אלן אייברסון וארל מונרו.
כמו כן קיים המונח "סווינגמן" (באנגלית: Swingman), המכונה גם "גארד-פורוורד" או "שחקן כנף", המתאר שחקן שיכול לשחק הן בעמדת הקלע והן בעמדת הסמול פורוורד. אלו הם שחקנים רב-גוניים, היכולים "להתנדנד" (swing) בין שתי העמדות, וזהו מקור שם המונח. לרוב, גובהם של סווינגמנים נע בין 1.95 ל-2.05 מטר. שחקנים בולטים שאפשר להגדירם כסווינגמנים בליגת ה-NBA כוללים את פול ג'ורג', לברון ג'יימס, פול פירס, אנדרה איגודלה, אנדרו ויגינס, דמאר דרוזן ושחקני עבר כגון ג'ון האבליצ'ק, ג'ורג' גרווין, טרייסי מקגריידי ווינס קרטר.
הערות שוליים

1 2 3  תפקיד הקלע, באתר basketballhow.com
| עמדות בכדורסל |
| --- | --- | --- |
| גארדים | 1. רכז • 1 / 2. קומבו גארד • 2. קלע |  |
| פורוורדים | 2 / 3. סווינגמן • 3. סמול פורוורד • 4. פאוור פורוורד • סטרץ' פור • פוינט פורוורד |  |
| סנטרים | 4 / 5. פורוורד-סנטר • 5. סנטר |  |
‏
קובי בראיינט אחד הקלעים הגדולים בהיסטוריה
קלינה קרומובה

| --- | --- |
אין תמונה חופשית
 לידה:  7 בינואר 1985 (בת 39) בורגס, הרפובליקה העממית של בולגריה 
 מדינה:  בולגריה בולגריה
 השכלה:  האוניברסיטה לכלכלה לאומית ועולמית 
 
קלינה קרומובה (בבולגרית: Калина Крумова; נולדה ב-17 בינואר 1985) היא עיתונאית בולגרייה וחברת פרלמנט לשעבר.
קלינה נולדה בבורגס שבבולגריה ולמדה בבית הספר לשפות רומאניות, בבגרותה למדה עיתונאות ותקשורת ההמונים באוניברסיטת בורגס. בהיותה חובבת שפות היא שולטת באנגלית, צרפתית ואיטלקית. לאחר האוניברסיטה החלה להנחות את תוכנית הבוקר "Early buzz" ובבחירות 2009 נבחרה לפרלמנט מטעם מפלגת אתקה והפכה לחברת הפרלמנט הצעירה ביותר בבולגריה. ב-2011 עזבה את המפלגה. סיימה את תפקידה כחברת פרלמנט ב-2013.
ב-18 ביולי 2012 לאחר הפיגוע באוטובוס בנמל התעופה בורגס הגיעה מיד לבית החולים ועזרה לצוות הרפואי הישראלי לתקשר עם הצוות המקומי, לפי דברי גבי ברבש מנהל בית החולים איכילוב ”כמעט אף אחד שם לא מדבר אנגלית, גם הרופאים שדיברו אנגלית לא דיברו ברור. אי אפשר להבין אף מילה שלהם, היא פשוט לקחה את זה על עצמה ותרגמה – רשימות וטפסים רפואיים, מצבו של כל פצוע. בלעדיה, היינו חירשים ואילמים. אם היא פתאום תיעלם ונגלה שאף אחד לא שמע עליה, לא אתפלא אם דמיינו אותה והיא בעצם אליהו הנביא שבא לעזור לישראלים בצרה בתחפושת של אישה בולגרית.”
הערות שוליים

↑  כרמית ראובן, מלאכית בולגריה: "בלעדיה היינו חירשים ואילמים", באתר ynet, 12 ביולי 2012
ערך זה הוא קצרמרבנושא אישים. אתם מוזמנים לתרום לוויקיפדיה ו.
קהוקיה

קהוקיה (אנגלית: Cahokia) הוא אתר שבו שוכנת עיר אינדיאנית עתיקה. האתר שוכן ליד קולינסוויל, אילינוי, מעבר לאזור של נהר המיסיסיפי בקרבת סנט לואיס, מיזורי. באתר יש קבוצה של תילי אדמה שנבנו על ידי האדם. קהוקיה הוא האתר הארכאולוגי הגדול ביותר הקשור לתרבות המיסיסיפי, והמונח קהוקי (Cahokian) משמש לעיתים כתיאור של התרבות הזו. תושבי אזור המיסיסיפי הקימו חברות מפותחות בחלק המזרחי של צפון אמריקה לפני הגעת האדם הלבן.
תילי קהוקיה הוכרזו כציון דרך היסטורי לאומי ב-19 ביולי 1964, והוספו לרשימת המקומות ההיסטוריים הלאומית ב-15 באוקטובר 1966. האתר המדינתי ההיסטורי תילי קהוקיה הוכרז כאתר מורשת עולמית ב-1982. האתר משתרע על שטח של 8.9 קמ"ר, והוא המוקד של חפירות ארכאולוגיות ממושכות.